b'\n_START_ARTICLE_\nKreti og pleti\n_START_PARAGRAPH_\nKreti og pleti er et uttrykk som tilsvarer uttrykket \xc2\xabhvem som helst\xc2\xbb, \xc2\xabGud og hvermann\xc2\xbb._NEWLINE_Opphavet til uttrykket kom opprinnelig en gammel oversettelse av Bibelen, p\xc3\xa5 hebraisk K\xc4\x95rethiy og P\xc4\x95lethiy, og brukes om to filistinske folkeslag i Kong Davids livvakt som var leiesoldater. De hadde henholdsvis oppgaver som b\xc3\xb8dler og budbringere._NEWLINE_Begrepet brukes nedlatende da kong David, som var en konge av Israel, benyttet seg av utenlandske leiesoldater som m\xc3\xa5tte bli bel\xc3\xb8nnet med gaver for \xc3\xa5 stille opp._NEWLINE_I King James-versjonen av Bibelen er \xc2\xabthe Cherethites and the Pelethites\xc2\xbb \xc3\xa5 finne i 2. Samuelsbok 8,18, 15,18, 20,7 og 20,23, 1. Kongebok 1,38 og 1,44 og 1. Kr\xc3\xb8nikebok .18,17._NEWLINE_I de norske oversettelsene fra 1900-tallet og utover brukes bare \xc2\xablivvakten\xc2\xbb. Livvakten, b\xc3\xa5de kreti og pleti, stod under kommandoen til Benaja, s\xc3\xb8nn av Jojada._NEWLINE_I den seneste Bibel-oversettelsen fra 2011, brukes ordene Kreterne og Pleterne om folkeslagene.'